b'\n_START_ARTICLE_\nHK Spartak Moskva\n_START_SECTION_\nHistorie\n_START_PARAGRAPH_\nKlubben blev grundlagt i 1946 som en afdeling af Spartak Moskva. Den har vundet det sovjetiske ishockeymesterskab fire gange (1961-62, 1966-67, 1968-69 og 1975-76) og har ogs\xc3\xa5 kunnet fejre europ\xc3\xa6iske triumfer ved at sejre i Spengler Cup fem gange (1980, 1981, 1985, 1989 og 1990). I s\xc3\xa6sonen 2005-06 blev Spartak Moskva nr. 10 i Ruslands Superliga, efter at holdet i 1999 og 2003 var rykket ned i Vyssjaja Liga. I august 2006 blev Spartaks hold af finansielle \xc3\xa5rsager opl\xc3\xb8st efter lang tids usikkerhed om den videre drift._NEWLINE_I 2007-08 deltog holdet igen i Superligaen, og et \xc3\xa5r senere fulgte klubben med over i den nydannede Kontinentale Hockey-Liga. Holdet deltog af finansielle \xc3\xa5rsager ikke i KHL-s\xc3\xa6sonen 2014-15, men i den efterf\xc3\xb8lgende s\xc3\xa6son genoptog den aktiviteterne og vendte tilbage til KHL. Truppen og ledelsen blev delvist overtaget fra Atlant Moskovskaja Oblast, som samtidig havde trukket sig fra ligaen.'